જ્ઞાનનું આ સંકટ દેશમાં સામાજિક ખાઇને વધુ ઊંડી બનાવી રહ્યું છે. વર્લ્ડ બેંક સમૂહના અધ્યક્ષ જિમ યોંગ કિમે જણાવ્યું તેમ, આ સંકટ નૈતિક અને આર્થિક સંકટ છે. જ્યાં શિક્ષણ સારું છે ત્યાં યુવાઓને રોજગાર, વધુ કમાણી, સારું આરોગ્ય અને ગરીબી વગરનું જીવન જીવવાની તક સર્જાય છે. સમૂહો માટે શિક્ષણ ‘ખોજ’ની ભૂમિકા બનાવે છે, સંસ્થાનોને મજબૂત કરે છે અને સામાજિક સુમેળ વધારે છે. આ બધાં ફાયદા ગુણવત્તાયુક્ત શિક્ષણ પર નિર્ભર કરે છે અને જ્ઞાન વગરનું શિક્ષણ તકને નષ્ટ કરવા જેવું છે.